Stig Hvide Smith

Stig Hvide Smith er siden 2020 generalsekretær i Kongelig Norsk Båtforbund

Utdanning 
Etter ingeniørstudie i Tyskland, har Smith studert innen økonomi og administrasjon ved BI, hvor han også har vært foreleser samt veileder innen helseadministrasjon. Han tok senest mastergrad innen Educational Management ved Utdanningsvitenskapelig fakultet/UiO i 2005. I tillegg til dette har han trenerutdanning NIF/NOK. Smith er videre utdannet Kystskipper D5LA (Sjøfartsdirektoratet) og Forbundsdommer ved Norges Seilforbund (bedriver fortsatt aktiv dømming ved nasjonale mesterskap).

Idretten 
Smith var president i Norges Seilforbund fra 2007 til 2009, president i Nordisk Seilforbund 2007-2009, visepresident i EUROSAF - det europeiske seilforbundet 2009-2017, styremedlem for Nord-Europa ved det internasjonale seilforbundet World Sailing 2008-2016. I 2019 ble Smith valgt til visepresident i Idrettspolitisk Forum hvor han fortsatt er nestleder. Smith er videre leder av Folkeaksjonen Frisk Fremtid som arbeider for daglig kroppsøving innen barne- og ungdomsskole og sunn gratis mat i skolen.

Smith har tidligere vært landslagstrener innen brettseiling. Han var idrettspresidentkandidat ved NIF i 2007.

Referanser 

Norske idrettsledere